יהושע פישל זקס

הרב יהושע פישל זקס (ד' בטבת ה'תרנ"ח, 29 בדצמבר 1897 – י"ב בשבט ה'תשמ"א, 16 בינואר 1981) היה איש חינוך, רב, מנהל חינוכי בבית היתומים ציון בלומנטל, רב בית הכנסת הראשון שמחוץ לחומות; נחלת יעקב שבשכונת נחלת שבעה, ממקימי הישיבה התיכונית הראשונה, אַלֻמָה.

==תולדות חייו==

נולד בעיר העתיקה בירושלים<ref></ref> לאביו הרב דב בער זקס, בנו של ראש כולל הו"ד הרב אברהם אלקנה זקס ונכדו של השד"ר משה זקס ולאמו יוכבד דבורה לבית כהנא שפירא, בתו של המקובל הרב צבי אשר כהנא שפירא ונצר למשפחות לעווי וריבלין. למד בתלמוד התורה עץ חיים ונבחן שם אצל רבה האשכנזי של ירושלים הרב שמואל סלנט. עם הגיעו למצוות עבר לישיבת שיבת ציון ולאחר מכן לישיבה הגדולה תורת חיים.<ref></ref>

באלול ה'תרע"ח נישא לחיה סימה לבית בלומנטל,<ref></ref> בתו של הרב אברהם יוחנן בלומנטל מנהל בית היתומים ציון-בלומנטל, ושימש כמנהל חינוכי בבית היתומים.<ref></ref>

אשתו חיה סימה עסקה בעסקי מלונאות ומסחר ובשנת 1935 הקימה את מלון ציון במרכז העיר ירושלים, שלשם עברו להתגורר, הרב זקס שימש כמנהל החשבונות של המלון. משהתגוררו שם שימש הרב כרב בית הכנסת הראשון שמחוץ לחומות: נחלת יעקב שבשכונת נחלת שבעה.<ref></ref>

בשנת 1937 הצטרף לרב בנימין מנשה לוין, חוקר תלמוד ומחבר הספר אוצר הגאונים, לייסוד הישיבה התיכונית הראשונה אַלֻמָה, ושימש בתחילה בעל תפקיד בהנהלת הישיבה.<ref></ref>

ייסד את "תלמוד תורה רחביה" שבהתאם לחזונו<ref></ref> לחינוך המשלב תורה עם לימודי חול,<ref></ref> באופן חריג לאותה התקופה כלל חוץ מלימודי הקודש גם לימודי חול ברמה גבוהה. לאחר התפתחות וצמיחת תלמוד התורה הוא התאחד עם אחר, תלמוד התורה המאוחד נקרא שילה והוא שכן ברחוב הנביאים בירושלים. באופן רשמי הוא כיהן בתור המנהל אך למעשה ניהל אותו הרב אליהו כי טוב, מנהל תלמוד התורה השני.

הקים יחד עם ברל זוננפלד, נכדו של הרב יוסף חיים זוננפלד, ועוד שותפים, גמ"ח בשם "בנק ישראל", לאחר קום מדינת ישראל המדינה רכשה את הזכויות להשתמש במותג עבור הבנק המרכזי של המדינה. הקים בין השאר גם עמותה לעידוד וייזום מפעלי תורה וחסד לצרכים משפחתיים בשם "קרן עידוד", נשיא העמותה היה ראש ישיבת מרכז הרב והרב הראשי לישראל, הרב אברהם אלקנה כהנא שפירא, העמותה קיימת עד היום, יושב ראש העמותה הוא הרב אהד טהרלב, חתן בנו של הרב זקס, ד"ר משה זקס.<ref></ref>

ניסה להקים מפלגה שתשתייך לכל גוני היהודים הדתיים ותתחרה במפלגות אחרות, שם המפלגה היה "איחוד בתי כנסת", אך בסופו של דבר היא לא התמודדה בבחירות. לקראת הבחירות לכנסת השלישית, ניסה לעזור לרב שלמה יוסף זוין להקים מפלגה דתית-מאוחדת, גם הניסיון הזה כשל.

התנדב ושימש כיו"ר זמני של המרכז הארצי לטהרת המשפחה לאחר שנקלעו חלק מאנשי הארגון למריבות פנימיות, הרב יהושע פישל שימש כיו"ר הארגון עד להרגעת הרוחות.

תרם יחד עם אשתו למכון וולקני את מבנה המעבדה.<ref></ref>
===שנים אחרונות ופטירתו===
בשנת ה'תשל"ה עבר להתגורר אצל בנו, הד"ר משה חיים זקס בקיבוץ שעלבים,<ref></ref> והתגורר שם עד לפטירתו בי"ב בשבט ה'תשמ"א.

בשנת ה'תשס"ג דרש הרב אברהם אלקנה כהנא שפירא בתור נשיא עמותת "עידוד" להוציא ספר על תולדותיהם של אבי המשפחה משה זקס ועל הרב יהושע פישל זקס.<ref></ref>

==חיבורים וספרים==

# אשר ואהבה במשפחה<ref></ref>
# די ריינהייט ביי אידען<ref></ref>
# התורה ולמודה<ref></ref>
# יהדות מהי?<ref></ref>
# לחשבון עולמה של היהדות הנאמנה: דרכים ותפקידים<ref></ref>
# עת לעשות לחשבון עולמם של בני תורה<ref></ref>
# הטהרה בישראל: ראשי פרקים מן המחקר המדעי החדיש וקיצור דינים<ref></ref>
# טהרת המשפחה והקף השפעתה (יחד עם הרב איסר יהודה אונטרמן)<ref></ref>

== משפחתו ==
אב אביו הוא ראש כולל הולנד ודויטשלנד, מייסד ומנהל מושב הזקנים הכללי המאוחד, הרב אברהם אלקנה זקס. סב אביו הוא השד"ר והעסקן הירושלמי משה זקס (חמיו הוא רבי צדוק הלוי קרויז). אחיו הבכור הוא הרב מנחם בן ציון זקס מחשובי רבני שיקגו. בן דודו מצד אמו הוא הרב אברהם אלקנה כהנא שפירא, ראש ישיבת מרכז הרב והרב הראשי לישראל.

לרב יהושע פישל ישנם שבעה ילדים.<ref></ref> בנו משה חיים זקס הוא ד"ר לבוטניקה ואגרונום.<ref></ref> בנו יצחק זקס, הוא ד"ר לגאוגרפיה, בעל תואר יקיר ירושלים,<ref></ref> ממשחררי ירושלים וחברון, ממייסדי ענף התיירות בישראל.

==קישורים חיצוניים==
* [http://www.bazach.com/huminer/hebrew/ftmn.asp?gedid=452 הרב יהושע פישל זקס], באתר קהילת צאצאי הרב שמואל הומינר
* 

==הערות שוליים==

קטגוריה:ירושלים: אישים
קטגוריה:רבנים ירושלמים
קטגוריה:אנשי היישוב ילידי הארץ
קטגוריה:העיר העתיקה: רבנים
קטגוריה:נחלת שבעה: אישים
יהושע פישל זקס
קטגוריה:בוגרי ישיבת עץ חיים
קטגוריה:אנשי חינוך ביישוב
קטגוריה:אנשי חינוך דתיים
קטגוריה:מחברי ספרות תורנית
קטגוריה:מייסדי עמותות ישראלים
קטגוריה:יהודים הקבורים בהר הזיתים: חלקת הנביאים
קטגוריה:ישראלים שנולדו ב-1897
קטגוריה:ישראלים שנפטרו ב-1981